নবীজির চোখে সেরা ১১ মানুষ

১. তোমাদের মধ্যে সর্বসেরা সে, যে কোরআন শিখে এবং শেখায়। -সহিহ বোখারি : ৫০২৭

২. নিশ্চয়ই তোমাদের মধ্যে সর্বশ্রেষ্ঠ সে, যে তোমাদের মধ্যে সর্বোত্তম আচরণের অধিকারী। -সহিহ বোখারি : ৬০৩৫

৩. তোমাদের মধ্যে সর্বসেরা ব্যক্তি সে, যে ঋণ পরিশোধের বেলায় ভালো। -সহিহ বোখারি : ২৩০৫

৪. তোমাদের মধ্যে সর্বোত্তম সে, যার কাছ থেকে সবাই কল্যাণ আশা করে, অনিষ্টের আশঙ্কা করে না। -জামে তিরমিজি : ২২৬৩/২৪৩২

৫. তোমাদের মধ্যে সর্বশ্রেষ্ঠ সে, যে তার পরিবারের কাছে ভালো। -ইবনে হিব্বান : ৪১৭৭

৬. তোমাদের মধ্যে সে সর্বোত্তম, যে খাদ্য দান করে এবং সালামের জবাব দেয়। -সহিহুল জামে : ৩৩১৮

৭. তোমাদের মধ্যে সর্বশ্রেষ্ঠ সে ব্যক্তি, যে নামাজে কোমল-স্কন্ধ। অর্থাৎ কেউ নামাজের কাতারে প্রবেশ করতে চাইলে কাঁধ কোমল করে তাকে সুযোগ দেয়। -সুনানে আবু দাউদ : ৬৭২

৮. সেরা মানুষ সে, যার বয়স দীর্ঘ এবং কর্ম ভালো হয়। -জামিউল আহাদিস : ১২১০১

৯. সেরা মানুষ সে, যে মানবতার জন্য অধিক কল্যাণকর-উপকারী। -সহিহুল জামে : ৩২৮৯

১০. শ্রেষ্ঠ মানুষ হলো সে, যার অন্তর পরিচ্ছন্ন এবং মুখ সত্যবাদী। সাহাবিরা প্রশ্ন করলেন, সত্যবাদী মুখ বুঝা গেল, কিন্তু পরিচ্ছন্ন অন্তরবিশিষ্ট কে? নবীজি (সা.) ইরশাদ করেন, যে অন্তর স্বচ্ছ-নির্মল, মুত্তাকি, যাতে কোনো পাপ নেই, বাড়াবাড়ি বা জুলুম নেই, নেই খেয়ানত ও বিদ্বেষ। -সহিহুল জামে : ৩২৯১

১১. মহান আল্লাহর কাছে সর্বোত্তম সঙ্গী সে, যে তার সঙ্গীর কাছে উত্তম। আর আল্লাহর কাছে সর্বোত্তম প্রতিবেশী সে যে তার প্রতিবেশীর কাছে উত্তম। -জামে তিরমিজি : ১৯৪৪
